Document ID: 31996R1251

ΚΑΝΟΝΙΣΜΟΣ (ΕΚ) αριθ. 1251/96 ΤΗΣ ΕΠΙΤΡΟΠΗΣ της 28ης Ιουνίου 1996 για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, όσον αφορά την υλοποίηση των παραχωρήσεων που εμφαίνονται στον κατάλογο CXL ο οποίος καταρτίστηκε μετά από την περάτωση των διαπραγματεύσεων δυνάμει του άρθρου XXIV παράγραφος 6 της ΓΣΔΕ (1) 7
τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργάνωσης των αγορών στον τομέα του κρέατος πουλερικών (2), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής (3), και ιδίως το άρθρο 15,
Εκτιμώντας:
ότι, στο πλαίσιο του Παγκόσμιου Οργανισμού Εμπορίου, η Κοινότητα έχει αναλάβει την υποχρέωση να ανοίγει δασμολογικές ποσοστώσεις για ορισμένα προϊόντα στον τομέα του κρέατος πουλερικών 7 χρειάζεται, επομένως, να καθοριστούν οι λεπτομέρειες εφαρμογής για τις ποσοστώσεις αυτές για την περίοδο από την 1η Ιουλίου 1996 έως τις 30 Ιουνίου 1997 7
ότι ορισμένες ποσοστώσεις δεν έχουν ανοιχθεί μεταξύ της 1ης Ιανουαρίου 1996 και της 30ής Ιουνίου 1996 7 ότι χρειάζεται, επομένως, να προστεθούν στις ποσότητες οι οποίες προβλέπονται από τον παρόντα κανονισμό 7
ότι χρειάζεται να εξασφαλιστεί η διαχείριση του καθεστώτος μέσω πιστοποιητικών εισαγωγής 7 ότι, προς αυτό το σκοπό, θα πρέπει να προσδιοριστούν, ιδίως, οι λεπτομέρειες υποβολής των αιτήσεων και τα στοιχεία τα οποία θα πρέπει να περιλαμβάνονται στις αιτήσεις αυτές και στα πιστοποιητικά, κατά παρέκκλιση από το άρθρο 8 του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί κοινών λεπτομερειών εφαρμογής και προκαθορισμού για τα γεωργικά προϊόντα (4), όπως τροποποιήθηκε τελευταία από τον κανονισμό (ΕΚ) αριθ. 2137/95 (5) 7 ότι θα πρέπει, επιπλέον, να εκδίδονται τα πιστοποιητικά μετά από μία περίοδο μελέτης, και εφαρμόζοντας, ενδεχομένως, έναν ενιαίο συντελεστή αποδοχής 7 ότι, προς το συμφέρον όλων των εμπορευομένων, χρειάζεται να προβλεφθεί η δυνατότητα απόσυρσης της υποβληθείσας αιτήσεως πιστοποιητικού, μετά από τον καθορισμό του συντελεστή αποδοχής 7
ότι, για να εξασφαλιστεί η ομαλή ροή των εισαγωγών, είναι αναγκαίο να κλιμακωθούν σε ετήσια βάση οι εισαγωγές των ποσοτήτων οι οποίες προβλέπονται στο παράρτημα Ι του παρόντος κανονισμού 7
ότι, για να εξασφαλιστεί η αποτελεσματική διαχείριση του καθεστώτος, θα πρέπει να καθοριστεί σε 20 Ecu ανά 100 χιλιόγραμμα (βάρος του προϊόντος) το ποσό της εγγύησης η οποία συνδέεται με τα πιστοποιητικά εισαγωγής στο πλαίσιο του εν λόγω καθεστώτος 7 ότι ο κίνδυνος κερδοσκοπίας ο οποίος είναι συμφυής με το καθεστώς στον τομέα του κρέατος πουλερικών, οδηγεί στην εξάρτηση της πρόσβασης των εμπορευομένων στο εν λόγω καθεστώς από την τήρηση συγκεκριμένων όρων 7
ότι είναι σκόπιμο να επισταθεί η προσοχή των εμπορευομένων στο γεγονός ότι τα πιστοποιητικά δεν είναι δυνατόν να χρησιμοποιούνται παρά μόνο για τα προϊόντα τα οποία πληρούν τις απαιτήσεις όλων των κτηνιατρικών διατάξεων οι οποίες ισχύουν στην Κοινότητα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των αυγών και του κρέατος πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο από την 1η Ιουλίου 1996 έως τις 30 Ιουνίου 1997, ανοίγονται οι δασμολογικές ποσοστώσεις κατά την εισαγωγή που αναφέρονται στο παράρτημα Ι για τις ομάδες προϊόντων και σύμφωνα με τους όρους που προβλέπονται σε αυτό.
Άρθρο 2
Οι ποσοστώσεις που αναφέρονται στο άρθρο 1 κατανέμονται ως εξής:
- 25 % κατά την περίοδο από την 1η Ιουλίου έως τις 30 Σεπτεμβρίου,
- 25 % κατά την περίοδο από την 1η Οκτωβρίου έως τις 31 Δεκεμβρίου,
- 25 % κατά την περίοδο από την 1η Ιανουαρίου έως τις 31 Μαρτίου,
- 25 % κατά την περίοδο από την 1η Απριλίου έως τις 30 Ιουνίου.
Εντούτοις, για την ποσόστωση της ομάδας Ρ3, προστίθεται μια ποσότητα 60 τόνων στην ποσότητα η οποία προβλέπεται για την περίοδο από την 1η Ιουλίου έως τις 30 Σεπτεμβρίου.
Άρθρο 3
Οποιαδήποτε εισαγωγή στην Κοινότητα, στο πλαίσιο των ποσοστώσεων που αναφέρονται στο άρθρο 1, υπάγεται στην προσκόμιση πιστοποιητικού εισαγωγής.
Άρθρο 4
Τα πιστοποιητικά εισαγωγής που αναφέρονται στο άρθρο 3 διέπονται από τις ακόλουθες διατάξεις:
α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά την στιγμή υποβολής της αίτησης, μπορεί να αποδείξει, ανταποκρινόμενο στις απαιτήσεις των αρμοδίων αρχών όλων των κρατών μελών, ότι έχει εισαγάγει τουλάχιστον 50 τόνους προϊόντων τα οποία υπόκεινται στον κανονισμό (ΕΟΚ) αριθ. 2777/75, κατά τη διάρκεια εκάστου εκ των δύο ημερολογιακών ετών που προηγούνται του έτους υποβολής των αιτήσεων πιστοποιητικών 7 ωστόσο, ο λιανοπωλητής ή ο εστιάτορας ο οποίος πωλεί τα προϊόντα αυτά στον τελικό καταναλωτή δεν δύναται να υπαχθεί στο εν λόγω καθεστώς 7
β) η αίτηση πιστοποιητικού δύναται να περιλαμβάνει έναν μόνο από τους αριθμούς των ομάδων που προσδιορίζονται στο παράρτημα Ι του παρόντος κανονισμού 7 δύναται να αφορά διάφορα προϊόντα υπαγόμενα σε διαφορετικούς κωδικούς ΣΟ και προερχόμενα από μία μόνο χώρα. Σε αυτή την περίπτωση, πρέπει να γράφονται όλοι οι κωδικοί ΣΟ και η περιγραφή τους στα τετραγωνίδια 16 και 15, αντιστοίχως.
Η αίτηση πιστοποιητικού πρέπει να αφορά τουλάχιστον έναν τόνο και, το πολύ, το 10 % της διαθέσιμης ποσότητας για την εν λόγω ομάδα και για την περίοδο που ορίζεται στο άρθρο 2 7
γ) η αίτηση πιστοποιητικού και το πιστοποιητικό περιλαμβάνουν, στο τετραγωνίδιο 8, μνεία της χώρας καταγωγής 7 το πιστοποιητικό ισχύει μόνον για την εισαγωγή από την αναφερόμενη χώρα 7
δ) η αίτηση πιστοποιητικού και το πιστοποιητικό περιλαμβάνουν, στο τετραγωνίδιο 20, την ακόλουθη μνεία σε μία από τις γλώσσες της Κοινότητας:
- Reglamento (CE) n° 1251/96
- Forordning (EF) nr. 1251/96
- Verordnung (EG) Nr. 1251/96
- Κανονισμός (ΕΚ) αριθ. 1251/96
- Regulation (EC) No 1251/96
- Rθglement (CE) n° 1251/96
- Regolamento (CE) n. 1251/96
- Verordening (EG) nr. 1251/96
- Regulamento (CE) nΊ 1251/96
- Asetus (EY) N:o 1251/96
- Fφrordning (EG) nr 1251/96 7
ε) το πιστοποιητικό περιέχει, στο τετραγωνίδιο 24, την ακόλουθη μνεία σε μία από τις γλώσσες της Κοινότητας:
Μείωση του δασμού του ΚΔ όπως προβλέπεται στον:
- Reglamento (CE) n° 1251/96
- Forordning (EF) nr. 1251/96
- Verordnung (EG) Nr. 1251/96
- Κανονισμός (ΕΚ) αριθ. 1251/96
- Regulation (EC) No 1251/96
- Rθglement (CE) n° 1251/96
- Regolamento (CE) n. 1251/96
- Verordening (EG) nr. 1251/96
- Regulamento (CE) nΊ 1251/96
- Asetus (EY) N:o 1251/96
- Fφrordning (EG) nr 1251/96.
Άρθρο 5
1. Η αίτηση πιστοποιητικού δεν μπορεί να υποβληθεί παρά μόνο στη διάρκεια των δέκα πρώτων ημερών κάθε περιόδου που ορίζεται στο άρθρο 2.
2. Η αίτηση πιστοποιητικού γίνεται αποδεκτή μόνον εφόσον ο αιτών δηλώσει γραπτώς ότι δεν έχει εισαγάγει και ότι αναλαμβάνει την υποχρέωση να μην εισαγάγει, για την τρέχουσα περίοδο, άλλες αιτήσεις οι οποίες να αφορούν προϊόντα της ίδιας ομάδας στο κράτος μέλος υποβολής της αιτήσεως ή σε ένα άλλο από τα κράτη μέλη.
Εάν ο αιτών υποβάλλει περισσότερες από μία αιτήσεις για προϊόντα της ίδιας ομάδας, δεν γίνεται αποδεκτή καμία από τις αιτήσεις αυτές. Ωστόσο, κάθε αιτών μπορεί να υποβάλει περισσότερες από μία αιτήσεις για πιστοποιητικό εισαγωγής για προϊόντα τα οποία υπάγονται σε ένα μόνον αριθμό ομάδας, εφόσον τα προϊόντα αυτά κατάγονται από διαφορετικές χώρες.
Οι αιτήσεις, οι οποίες αφορούν μία μόνο χώρα καταγωγής, πρέπει να υποβάλλονται ταυτοχρόνως στην αρμόδια αρχή ενός κράτους μέλους. Θεωρούνται, όσον αφορά το ανώτατο όριο που αναφέρεται στο άρθρο 4 στοιχείο β) και για την εφαρμογή του κανόνα ο οποίος αναφέρεται στο προηγούμενο εδάφιο, ως μία μόνο αίτηση.
3. Οι αιτήσεις πιστοποιητικών εισαγωγής για όλα τα προϊόντα τα οποία αναφέρονται στο άρθρο 1 συνοδεύονται από τη σύσταση εγγύησης ύψους 20 Ecu ανά 100 χιλιόγραμμα.
4. Τα κράτη μέλη κοινοποιούν στην Επιτροπή, την πέμπτη εργάσιμη ημέρα που ακολουθεί την ημέρα του τέλους της περιόδου υποβολής των αιτήσεων, τις αιτήσεις οι οποίες υποβλήθηκαν για καθένα από τα προϊόντα της εν λόγω ομάδας. Η κοινοποίηση αυτή περιλαμβάνει τον πίνακα των αιτούντων και έναν πίνακα των ποσοτήτων που ζητήθηκαν για την ομάδα.
Όλες οι κοινοποιήσεις, συμπεριλαμβανομένων και των κοινοποιήσεων που φέρουν την ένδειξη «ουδέν», πραγματοποιούνται με τέλεξ ή τέλεφαξ, την καθορισμένη εργάσιμη ημέρα, σύμφωνα με το πρότυπο το οποίο περιλαμβάνει το παράρτημα ΙΙ, εάν καμία αίτηση δεν έχει υποβληθεί ή, σύμφωνα με τα πρότυπα που περιλαμβάνονται στα παραρτήματα ΙΙ και ΙΙΙ, εφόσον έχουν υποβληθεί αιτήσεις.
5. Η Επιτροπή αποφασίζει, το συντομότερο δυνατό, σε ποιον βαθμό είναι δυνατόν να δοθεί συνέχεια στις αιτήσεις που αναφέρονται στο άρθρο 4. Εάν οι αιτήσεις για τις οποίες ζητήθηκαν πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ένα ενιαίο εκατοστιαίο ποσοστό αποδοχής των ζητουμένων ποσοτήτων. Στην περίπτωση κατά την οποία το ποσοστό αυτό είναι κατώτερο από 5 %, η Επιτροπή να μην δώσει συνέχεια στις αιτήσεις, και να αποδεσμεύσει τις εγγυήσεις.
Ο εμπορευόμενος δύναται να αποσύρει την αίτησή του εντός των δέκα εργασίμων ημερών που ακολουθούν τη δημοσίευση του ενιαίου ποσοστού αποδοχής στην Επίσημη Εφημερίδα των Ευρωπαϊκών Κοινοτήτων, εάν η εφαρμογή του ποσοστού αυτού έχει ως συνέπεια τον καθορισμό ποσότητας κατώτερης από 20 τόνους. Τα κράτη μέλη ενημερώνουν σχετικά την Επιτροπή εντός των πέντε ημερών που ακολουθούν την απόσυρση της αιτήσεως, και απελευθερώνουν την εγγύηση.
Η Επιτροπή προσδιορίζει το υπόλοιπο της ποσότητας το οποίο προστίθεται στη διαθέσιμη ποσότητα της περιόδου που ακολουθεί την περίοδο που έχει ορισθεί για τις ποσοστώσεις η οποία ορίζεται στο άρθρο 1.
6. Τα πιστοποιητικά εκδίδονται το συντομότερο δυνατόν, από τη λήψη απόφασης της Επιτροπής.
7. Τα πιστοποιητικά είναι δυνατόν να χρησιμοποιηθούν μόνο για προϊόντα τα οποία ανταποκρίνονται πλήρως σε όλες τις ισχύουσες στην Κοινότητα κτηνιατρικές διατάξεις.
Άρθρο 6
Για την εφαρμογή του άρθρου 21 παράγραφος 2 του κανονισμού (ΕΟΚ) αριθ. 3719/88, η ισχύς των πιστοποιητικών εισαγωγής ορίζεται σε 150 ημέρες, αρχής γενομένης από την ημερομηνία της πραγματικής τους έκδοσης.
Ωστόσο, η διάρκεια ισχύος των πιστοποιητικών λήγει στις 30 Ιουνίου 1997.
Τα πιστοποιητικά εισαγωγής τα οποία εκδόθηκαν δυνάμει του παρόντος κανονισμού δεν είναι διαβιβάσιμα.
Άρθρο 7
Εφαρμόζονται οι διατάξεις του κανονισμού (ΕΟΚ) αριθ. 3719/88, με την επιφύλαξη των διατάξεων του παρόντος κανονισμού.
Ωστόσο, κατά παρέκκλιση από το άρθρο 8 παράγραφος 4 του εν λόγω κανονισμού, η εισαγόμενη δυνάμει του παρόντος κανονισμού ποσότητα δεν δύναται να υπερβαίνει εκείνην η οποία αναφέρεται στα τετραγωνίδια 17 και 18 του πιστοποιητικού εισαγωγής. Για το λόγο αυτόν εγγράφεται στο τετραγωνίδιο 19 του εν λόγω πιστοποιητικού ο αριθμός «0».
Άρθρο 8
Ο παρών κανονισμός αρχίζει να ισχύει την 1η Ιουλίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 1996.

Labels: 3
15
17